section_heading: Vojna karijera
paragraph_text: U svibnju 1901. imenovan je zapovjednikom 7. westfalijske lovačke bojne, dok je u rujnu 1902. promaknut u čin potpukovnika, a u rujnu 1905. u čin pukovnika. Navedenom pukovnijom zapovijeda do veljače 1906. kada postaje zapovjednikom 4. gardijske pukovnije u Berlinu. Istom zapovijeda iduće dvije godine, do travnja 1908., kada je imenovan najprije privremenim, a od kolovoza i stalnim inspektorom lovačkih i streljačkih postrojbi. U siječnju 1910. promaknut je u čin general bojnika, a u travnju 1912. u čin general poručnika. U listopadu te iste 1912. godine imenovan je zapovjednikom prestižne 1. gardijske pješačke divizije zamijenivši na tom mjestu Fritza von Belowa. Navedenom divizijom zapovijeda svega mjesec dana jer je u studenom stavljen na raspolaganje.